ועדת הכספים, כנסת 16, פרוטוקול מספר , 2005-08-16 12:00

יעקב ליצמן: שלום רב, אני מתכבד לפתוח את הישיבה.

יהושע שופמן: כל אחד מקבל דמי מענק להובלה, בין 14,000 ₪ ל-21,000 ₪, כדי שיתארגנו להוציא את המטלטלין שלו.

יהושע שופמן: מי שלא הצליח או רצה להוציא את המטלטלין, העמידו סיוע להסדיר את הפינוי בין 15-16 בסיוע משרד הביטחון, מכניסים מכולות, מוציאים את המטלטלין, מובילים אותם לאן שהאדם רוצה, וגם משלמים לו לפחות מחצית ממענק ההובלה, למרות שמשרד הביטחון דאג להובלה.

יהושע שופמן: אנו מדברים כאן על האנשים שלא הסדירו את פינוי המטלטלין, לא באמצעות המענק ולא באמצעות משרד הביטחון לפני המועד.

יהושע שופמן: סעיף 30 אומר שאחרי שייצאו הישראלים מהשטח ויישארו מטלטלין במקום, המדינה אינה חייבת לפנות את המטלטלין, אבל היא רשאית לפנות מטלטלין.

יהושע שופמן: כתוב בחוק שהמדינה לא חייבת, היא רשאית, אם היא תעשה זאת, היא תעשה זאת תוך נקיטת אמצעי זהירות ראויים.

יהושע שופמן: מה שקרה בפועל, שמשרד הביטחון התקשר עם ספקים כדי להגיע למקום, לארוז מטלטלין מהבתים, להכניסם למכולות, להביאם לישראל.

יהושע שופמן: יש נוהל מסודר של תיעוד האריזה, עריכת רשימת מלאי, הכנסת הציוד למכולה הבאה לישראל, ומה שהתקנות מסדירות זה הנוהל שבו כל אדם, כשמטלטליו נארזו והובאו לישראל, יכול לקבלם חזרה לאן שהוא רוצה.

יהושע שופמן: המינהלה תפרסם הודעה בעיתונות ובאתר האינטרנט על המטלטלין שהובאו, כל אדם רשאי לפנות למינהלה, להודיע שהמטלטלין הם שלו, והוא יכול להודיע לאן הוא רוצה את המטלטלין, בין אם זה לדיור זמני, למחסן או למקום שהוא סידר לעצמו.

יהושע שופמן: הוא רשאי לעשות את זה לפי החוק, עד 60 יום אחרי יום הפינוי, הצענו תקופה ארוכה יותר, 75 יום אחרי הפינוי, והוא רשאי להודיע לאן הוא רוצה שיעבירו את המטלטלין שלו.

יהושע שופמן: יביאו את המכולה לאן שהאדם רוצה, יפרקו את המכולה איפה שהוא רוצה, וכל זה באמצעות ההסדר שעשה משרד הביטחון.

יהושע שופמן: אם יפנו כלי הרכב מהמקום, יודיעו, אדם יכול להוכיח בעלות, לקבל את כלי הרכב חזרה.

יהושע שופמן: התקנות גם קובעות שמי שלא תבע את המטלטלין שלו עד אותו מועד, יפרסמו מודעה בעיתון על המטלטלין שלא נדרשו, ויראו אותם כמטלטלין שהבעלים ויתרו עליהם, ויפרסמו הודעה, מה יעשו עם המטלטלין האלה, בין אם יאחסנו אותם במחסנים על חשבון מי שתובע זכויות או יעשו משהו אחר אתם, אי אפשר להשאירם בחוץ לזמן ארוך מדי.

יהושע שופמן: אנו עוד קובעים שיכול להיות שיהיה מצב שבו מי שפינו את המטלטלין מביתו לא יודיע שהוא תובע את המטלטלין, אבל מישהו אחר יגיד: בתוך המכולה זו יש מטלטלין שלו.

יהושע שופמן: אנו לא יכולים להידיין על כל פריט, אך אם בית משפט יקבע שאין לראות את המטלטלין כאילו הבעלים ויתרו בגלל שיש מישהו שיש לו תביעות, ינהגו לפי פסק דין.

אליעזר כהן: יכול להיות מצב שיפנו תושב, ורכושו יישאר.

אליעזר כהן: זה מסדיר את ההוצאה.

שגית אפיק: גם ב-7 וגם ב-8ב הפרסום הוא רק באתר האינטרנט.

שגית אפיק: לא כדאי לעשות פרסום בעיתון?

יהושע שופמן: הפרסום בעיתון יהיה הפרסום הראשון שיודיע שהגיעו מטלטלין מישוב מסוים, פה אנו מדברים פה מכולה.

אליעזר כהן: אני ממלא את מקומו של בני אלון והוא שלח אותי להצביע עם איוב קרא.

יעקב ליצמן: אז אתה מצביע נגד?

יעקב ליצמן: אז אני אחכה.

אבשלום וילן: זה חוצפה.

אבשלום וילן: משחקים בחיים של אנשים.

אבשלום וילן: איוב קרא כדי להיבחר לכנסת מוכן לפגוע במתנחלים.

איוב קרא: יש לי זכות לחשוב מה שאני רוצה.

יעקב ליצמן: מי בעד?

יעקב ליצמן: מי נגד?

יעקב ליצמן: אושר פה אחד.

איוב קרא: רביזיה.

יעקב ליצמן: מי בעד הרביזיה?

יעקב ליצמן: מי נגד?

יעקב ליצמן: הרביזיה לא אושרה.

יעקב ליצמן: תודה רבה, הישיבה נעולה.